Document ID: 32013R0280

A BIZOTTSÁG 280/2013/EU RENDELETE
(2013. március 22.)
a transzeurópai hagyományos vasúti rendszer fuvarozási szolgáltatások telematikai alkalmazásai alrendszerére vonatkozó átjárhatósági műszaki előírásról szóló 62/2006/EK rendelet módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a vasúti rendszer Közösségen belüli kölcsönös átjárhatóságáról szóló, 2008. június 17-i 2008/57/EK európai parlamenti és tanácsi irányelvre (1) és különösen annak 6. cikke (1) bekezdésére,
mivel:
(1)
A transzeurópai hagyományos vasúti rendszer fuvarozási szolgáltatások telematikai alkalmazásai alrendszerére vonatkozó átjárhatósági műszaki előírásról szóló, 2005. december 23-i 62/2006/EK bizottsági rendelet (2) 4b. cikke előírja, hogy az Európai Vasúti Ügynökségnek naprakésszé kell tennie a 62/2006/EK rendelet A. mellékletében említett dokumentációt a 2012. május 13. előtt jóváhagyott változtatás iránti kérelmek alapján.
(2)
A Bizottság megkapta az Európai Vasúti Ügynökség 2012. július 24-i ERA/REC/06a-2012/INT számú ajánlását a 62/2006/EK rendelet A. mellékletének naprakésszé tételére vonatkozóan, melynek célja, hogy a melléklet a változáskezelési folyamatnak megfelelően módosított műszaki dokumentációra való hivatkozásokat tartalmazza („Final Baseline 5.2”).
(3)
A 62/2006/EK rendeletet ezért a fentieknek megfelelően módosítani kell.
(4)
Az ebben a rendeletben előírt intézkedések összhangban vannak a 2008/57/EK irányelv 29. cikkének (1) bekezdése szerint létrehozott bizottság véleményével,
ELFOGADTA EZT A RENDELETET:
1. cikk
A 62/2006/EK rendelet A. melléklete helyébe az e rendelet mellékletében található szöveg lép.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. március 22-én.

Labels: 12
7
8
15